A Room with a View

A Room with a View () amodiozko film dramatikoa da, James Ivory britainiar zinemagileak 1986an zuzendutakoa. Edward Morgan Forster ingeles idazlearen izenburu berdineko eleberrian oinarritua dago. Maggie Smith, Denholm Elliott, Helena Bonham Carter, Julian Sands, Simon Callow, Judi Dench, Patrick Godfrey, Fabia Drake, Joan Henley, Amanda Walker, Daniel Day-Lewis, Maria Britneva, Rosemary Leach, Rupert Graves, Peter Cellier eta Mia Fothergill izan ziren aktore nagusiak.

Zortzi Oscar sarietarako izendapenak jaso eta hiru irabazi zituen: Egokitutako gidoi onenaren Oscar Saria (Ruth Prawer Jhabvala), Zuzendaritza artistiko onenaren Oscar Saria (Gianni Quaranta, Brian Ackland-Snow, Brian Savegar eta Elio Altamura) eta Jantzi-diseinu onenaren Oscar Saria (Jenny Beavan eta John Bright).

 Argumentua 

1900ko hamarkada. Lucy Honey Church (Helena Bonham Carter), Florentzia hirira Charlotte Bartle (Maggie Smith) lehengusu eta konpainiako anderearekin batera bidaiatu duen familia oneko ingeles neska gazte bat da. Biak ostatu hartu duten hotelean Emerson (Denholm Elliott) jaun xelebrea eta haren semea den George (Julian Sands) ezagutuko dituzte, hauek jatorki bi neskeei beren gelak utzi eta hiriko ikuspegi bikainez goza dezaten ahalbideratuko diete. Azkenean, Lucy eta George maitemintzen amaituko dute, baina Charlottek bien arteko harremana gauzatu dadin ekidingo du. Lucy Ingalaterrara itzuli eta Cecil Vyse (Daniel Day-Lewis) izeneko gizon batekin ezkontzeko hitzemango da. Halere, George ere Ingalaterrara itzultzean egoera aldatu eta Lucyrengan harekiko iraganeko erakarpena berpiztuko da.

 Aktoreak 
 Helena Bonham Carter: Lucy Honeychurch
 Julian Sands: George Emerson
 Maggie Smith: Charlotte Bartlett
 Denholm Elliott: Emerson jauna
 Daniel Day-Lewis: Cecil Vyse
 Simon Callow: Beebe erreberendo jauna
 Rosemary Leach: Honeychurch andrea, Lucyren ama
 Rupert Graves: Freddy Honeychurch, Lucyren anaia
 Patrick Godfrey: Eager erreberendo jauna
 Judi Dench: Eleanor Lavish, eleberrigilea
 Fabia Drake: Catharine Alan andrea
 oan Henley: Teresa Alan andrea
 Amanda Walker: Cockney andrea
 Maria Britneva: Vyse andrea, Cecilen ama
 Mia Fothergill: Minnie Beebe
 Peter Cellier: Sir Harry Otway, lurjabea

 Kanpo estekak 
 A Room with a View filmaren iragarkia ikusgai. Youtube.com 
 IMDBko fitxa irakurgai 

Kategoria:James Ivoryk zuzendutako filmak
Kategoria:Jantzi-diseinu onenaren Oscar Saria
Kategoria:Zuzendaritza artistiko onenaren Oscar sariaren irabazleak
Kategoria:Egokitutako gidoi onenaren Oscar Saria irabazi duten filmak
Kategoria:Erresuma Batuko film dramatikoak
Kategoria:Amodiozko drama filmak
Kategoria:Hoteletan girotutako filmak
Kategoria:Florentzian girotutako filmak
Kategoria:Liburuetan oinarritutako filmak
Kategoria:Ingalaterran girotutako filmak
Kategoria:1900eko hamarkadan girotutako filmak
Kategoria:Film independenteak